**FIȘA MĂSURII M4.1C**

***Denumirea măsurii: Sprijinirea dezvoltării resursei umane în sectorul agricol***

**Codul măsurii**: M4.1C

**Tipul măsurii:** □ INVESTIȚII

□ SERVICII

□ SPRIJIN FORFETAR

1**. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Obiectivul măsurii este de a sprijini dezvoltarea din punct de vedere profesional în sectorul agricol, pomicol și zootehnic, prin facilitarea accesului la cunoștințe și informații actualizate în vederea practicării unui management eficient al exploatațiilor agricole. Având în vedere că o mare parte a populației din mediul rural este angrenată în activități agricole, cu atât mai mult evoluția și specializarea în agricultură necesită un nivel corespunzător de instruire tehnică și economică. Desfășurarea activităților de formare profesională este determinată de adaptarea continuă la necesitățile pieței, de creșterea competitivității și diversificării produselor în agricultură, de restructurarea și modernizarea sectorului agricol, de încurajare a afacerilor orientate către piață, de gestionarea durabilă a terenurilor și protecției mediului, aplicarea de tehnologii și practici prietenoase mediului și de utilizare a energiei regenerabile. Având în vedere activitățile preponderent agricole desfășurate în teritoriu, în urma analizei necesităților la nivelul regiunii a fost identificată și lipsa de pregătire a forței de muncă, în vederea adaptării la cerințele pieței. Formarea profesională în vederea creșterii gradului de adaptabilitate la cerințele pieței în continuă schimbare este importantă în special pentru creșterea economică și dezvoltarea zonelor rurale și pentru a îmbunătăți durabilitatea, competitivitatea, eficiența utilizării resurselor și a performanțelor exploatațiilor agricole.

Măsura contribuie la obiectivul de dezvoltare rurală - Favorizarea competitivității agriculturii, conform Reg. (UE) nr. 1305/2013, art.4

**Obiective specifice ale măsurii:**

* Dobândirea de informații și cunoștințe relevante care să permită gospodărirea durabilă a terenurilor agricole
* Îmbunătățirea calității managementului exploatațiilor agricole
* Îmbunătățirea condițiilor de viață în regiune
* Informarea și conștientizarea privind problemele de mediu și climă în scopul adaptării practicilor agricole la schimbările climatice

Măsura contribuie la prioritățile prevăzute la art. 5, Reg. (UE) nr. 1305/2013 - P1 –Încurajarea transferului de cunoștințe și a inovării în agricultură, silvicultură și în zonele rurale și P2 - Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor

Măsura corespunde obiectivelor art.14 – Transfer de cunoștințe și acțiuni de informare din Reg. (UE) nr. 1305/2013

Măsura contribuie la Domeniul de intervenție 1C) Încurajarea învățării pe tot parcursul vieții și a formării profesionale în sectoarele agricol și forestier, prevăzut la art. 5, Reg. (UE) nr. 1305/2013.

Măsura contribuie la obiectivele transversale ale Reg. (UE) nr. 1305/2013: mediu, climă și inovare.

Pentru adaptarea la cerințele pieței în vederea practicării unui management eficient, dobândirea și dezvoltarea cunoștințelor în domeniul agricol este imperios necesară pentru practicarea unei agriculturi orientate către protejarea mediului și a biodiversității prin adaptarea permanentă la schimbările climatice. Pentru protejarea biodiversității, este necesare ca terenurile agricole să beneficieze de un management sustenabil. Prin participarea la cursurile de formare profesională, beneficiarii vor putea adopta în cadrul exploatațiilor practici și tehnologii inovative ca urmare a receptivității la idei și concepte noi.

**Complementaritatea** cu alte măsuri din SDL: Măsura M4.1C - Sprijinirea dezvoltării resursei umane în sectorul agricol este complementară cu măsura M5.2A – Dezvoltarea durabilă a sectorului agricol.

**Sinergia** cu alte măsuri din SDL: Nu este cazul

**2. Valoarea adăugată a măsurii**

Nivelul scăzut al educației determină în cele mai multe cazuri un spirit antreprenorial redus. Modernizarea și specializarea în permanență în permanență a sectorului agricol necesită o pregătire tehnică, economică și juridică, de IT pentru a se adapta cerințelor pieței în permanentă schimbare în sectorul agricol, contribuind astfel la antrenarea populației din mediul rural în desfășurarea unor activități agricole corespunzătoare standardelor de calitate cu efect asupra calității vieții și a creșterii atractivității zonei rurale. Participarea la cursuri de formare profesională va genera creșterea valorii adăugate a produselor agricole rezultate în urma desfășurării activității agricole și eficientizarea modului de adaptarea la cerințele pieței în continuă schimbare. Practicile tradiționale în desfășurarea activităților agricole sunt predominante, nefiind adaptate în cele mai multe cazuri la tehnologiile și standardele moderne. Având în vedere și cerințele din ce în ce mai persistente de armonizare la schimbările climatice se impune ca persoanele ce desfășoară activități agricole în scopuri comerciale să dețină informațiile și cunoștințele necesare actualizate. Prin creșterea gradului de adaptabilitate la cerințele pieței se vor crea premisele creșterii atractivității sectorului agricol și creșterea nivelului de trai prin obținerea unor venituri mai ridicate. Măsura este propusă pentru a răspunde nevoii implementării unor sisteme de management eficiente a exploatațiilor agricole și adaptării acestora la schimbările permanente, în special în ceea ce privește schimbările climatice.

**3. Trimiteri la alte acte legislative**

**Legislație Națională**:

* **Ordonanţă de Urgenţă a Guvernului (OUG) Nr. 34 /2006** privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii cu modificările și completările ulterioare
* **Hotărârea de Guvern (HG) Nr. 925/2006** pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii
* **Legea Nr. 31/1990** privind societăţile comerciale cu modificările și completările ulterioare
* **Ordonanța de Guvern Nr. 26/2000** cu privire la asociații și fundații modificările și completările ulterioare
* **Ordonanţă de Urgenţă a Guvernului (OUG) Nr. 44/2008** privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale modificările și completările ulterioare
* **Legea Nr. 1/2011** a educaţiei naţionale modificările și completările ulterioare
* **Ordonanţa de Guvern (OG) Nr. 8 din 23 ianuarie 2013** pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale

Alte acte normative aplicabile în domeniul fiscal .

**Legislație UE:**

* R (UE) Nr. 1336/2013 de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare pentru procedurile de atribuire a contractelor de achiziții

4. **Beneficiari direcți/indirecți (grup țintă)**

**Beneficiari direcți** - Entitățile publice sau private ce activează în domeniul formării profesionale a adulților și care îndeplinesc criteriile de eligibilitate și de selecție.

**Beneficiari finali**-Fermierii care activează în domeniul agricol sau industriei agro alimentare, tineri fără loc de muncă din teritoriu GAL Suceava Sud - Est.

**5. Tip de sprijin**

Rambursarea costurilor eligibile suportate și plătite.

**6.** **Tipuri de acțiuni eligibile și neeligibile**

În stabilirea tipurile de acțiuni eligibile și neeligibile, s-a ținut cont de următoarele:

- art. 65 din Reg. (UE) nr. 1303/2013;

- art. 69(3) din Reg. (UE) nr. 1303/2013;

- art. 45 din Reg. (UE) nr. 1305/2013;

- art. 13 din Reg. (UE) nr. 807/2014;

- prevederile din PNDR – cap. 8.1 și fișa tehnică a sub-măsurii 19.2;

- aspectele privind demarcarea și complementaritatea operațiunilor;

- respectarea schemei de ajutor de minimis (dacă este cazul).

**Acțiuni eligibile:**

Programele de formare profesională :

* Îmbunătățirea cunoștințelor fermierilor în scopul practicării de tehnici și tehnologii agricole și inovative,
* Îmbunătățirea cunoștințelor legate de standarde comunitare la nivelul fermei, gestionarea gunoiului de grajd, îmbunătățirea calității producției
* Diversificarea activităților în exploatațiile agricole
* Dobândirea și îmbunătățirea cunoștințelor privind managementul durabil al terenurilor agricole, însușirea cunoștințelor privind implementarea angajamentelor de agro-mediu şi climă și agricultură ecologică, care să vizeze cel puţin aspectele legate de completarea şi depunerea angajamentelor şi cererilor de plată, măsurile de management aplicabile la nivelul fermei, necesare pentru conformarea la cerinţele de bază şi la cerinţele specifice ale angajamentelor, precum și însușirea de metode de producție compatibile cu întreținerea și ameliorarea peisajului, respectiv protecția mediului și adaptarea la efectele schimbărilor climatice și reducerea concentrației de GES din atmosferă
* Managementul general al unei ferme (contabilitate, marketing, cunoștințe TIC, etc)

Vor fi eligibile următoarele costuri:

* Onorariile prestatorului se servicii de formare profesională (inclusiv salarii, cazare, masă și transport);
* Cheltuieli pentru derularea acțiunilor, după cum urmează:
* cazare, masă și transport participanți, după caz;
* materiale didactice și consumabile;
* închirierea de echipamente necesare;
* închirierea de spaţii pentru susținerea acțiunilor de formare

Alte cheltuieli strict legate de implementarea acţiunilor de formare profesională

**Acțiuni neeligibile:**

* cursuri de formare profesională care fac parte din programul de educație sau sisteme de învățământ secundar și superior;
* cursuri de formare profesională finanțate prin alte programe;
* costurile cu investițiile.

Toate cheltuielile trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate.

7. **Condiții de eligibilitate**

* Investiția trebuie să se realizeze în teritoriul GAL Suceava Sud-Est
* Solicitantul se încadrează în categoria de beneficiari eligibili
* Solicitantul este persoană juridică, constituită în conformitate cu legislaţia în vigoare în România;
* Solicitantul are prevăzut în obiectul de activitate activități specifice domeniului de formare profesională;
* Solicitantul dispune de personal calificat, propriu sau cooptat;
* Solicitantul dovedește experiență anterioară relevantă în proiecte de formare profesională;
* Solicitantul dispune de capacitate tehnică şi financiară necesare derulării activităților specifice de formare;
* Solicitantul nu este în stare de faliment ori lichidare;
* Solicitantul şi-a îndeplinit obligațiile de plată a impozitelor, taxelor şi contribuțiilor de asigurări sociale către bugetul de stat;

**8. Criterii de selecție**

Principiile de selecție sunt definite, în scopul de a selecta beneficiarii, care ar putea pune în aplicare mai bine măsura după cum urmează:

* Principiul nivelului calitativ și tehnic cu privire la curricula cursului, experiența și/sau calificarea trainerilor;
* Principiul implementării eficiente și accelerate a proiectului/contractului de formare profesională;
* Principiul tematicii și al grupului țintă care presupune adaptarea și detalierea tematicii generale stabilite la nevoile grupului țintă dintr-un anumit teritoriu în funcție de aria de cuprindere zonală a proiectului
* Principiul eficientei utilizării fondurilor.

9. **Sume (aplicabile) și rata sprijinului**

Sprijinul public nerambursabil este de 10,368.45 euro.

Ajutorul public acordat în cadrul acestei măsuri este de 100% din totalul cheltuielilor eligibile.

10. **Indicatori de monitorizare**

Număr total al participanților instruiți: minim 30

Indicatori suplimentari:Cheltuiala publica totala: 10,368.45 euro.

Număr de programe de formare profesională: 1